Kainourgiopress: Καινούργιο:Τοποθετούνται "μάτια της γάτας"
Καινούργιο:Τοποθετούνται "μάτια της γάτας"
Τοποθετήθηκαν στο Καινούργιο στον δρόμο που...
περνάει έξω από το 2ο Δημοτικό Σχολείο Καινουργίου οι ανακλαστήρες οδοστρωμάτων ,γνωστοί ως "μάτια της γάτας".
Μετά την τοποθέτηση των πρώτων
"ματιών", αναμένεται να τοποθετηθούν και στα υπόλοιπα σημεία που χρήζουν ιδιαίτερης προσοχής.
Οι ανακλαστήρες οδοστρωμάτων είναι υλικά οριζόντιας οδικής σήμανσης, τα οποία ανακλούν (μέσω οπισθανακλαστήρων) το φως των φανών των οχημάτων και διευκολύνουν την οδήγηση ιδιαίτερα κατά τη διάρκεια της νύχτας, Προειδοποιούν, Καθοδηγούν, Πληροφορούν.
Γίνονται αντιληπτοί οπτικώς, ακουστικώς και αισθητώς (μέσω κραδασμών).
Ανάλογα με τη χρήση, έχουμε μόνιμο ή προσωρινό τύπο ανακλαστήρα οδοστρωμάτων. Ο ανακλαστήρας είναι διπλής όψεως όταν έχει δύο ανακλαστικές επιφάνειες, στραμμένες και προς τις δύο κατευθύνσεις του δρόμου, και μονής όψεως όταν έχει μια ανακλαστική επιφάνεια στραμμένη προς την μια μόνον κατεύθυνση του δρόμου.
Στερεώνονται στο οδόστρωμα με πάκτωση σε συνδυασμό με επικόλληση ή με απλή επικόλληση.
Χρησιμοποιούνται για να διευκολύνουν την οδήγηση ιδιαίτερα κατά την νύχτα (διαχωρισμός λωρίδων κυκλοφορίας και λεωφοριολωρίδων, πριν από νησίδες αυτοκινητοδρόμων, γκαράζ, parking, διαβάσεις πεζών κ.λ.π.).
Ο ανακλαστήρας αποτελείται από το ΣΩΜΑ και τα ΟΠΙΣΘΑΝΑΚΛΑΣΤΙΚΑ στοιχεία και συνοδεύεται από αντίστοιχο ΣΥΓΚΟΛΛΗΤΙΚΟ υλικό.(http://www.road-safety.gr/)
τα ματια γάτας μας μάραναν. εχετε δει πως παρκάρουν οι γονείς έξω από το δημοτικο?
βάζουν τα αυτοκίνητα μπροστά στην πόρτα και διπλοπαρκάρουν με αποτέλεσμα να χάνει η μάνα το παιδί και το παιδί τη μάνα.
ευτυχώς το σχολείο διαθέτει πόρτα αλλιώς θα έμπαιναν μέσα στις τάξεις να πάρουν τα παιδιά τους
Ανώνυμος 9 Μαΐου 2017 - 1:30 μ.μ.
χρειάζεται να βαλουμε πρώτα τους γονείς στα θρανία και να τους εκπαιδεύσουμε.
τα μάτια γάτας δεν προσφέρουν τιποτα
παιδεία μηδέν απο τους γονείς που φτάνουν στο σημείο να παρκάρουν μπροστά στην πόρτα και να κάνουν σλάλομ ανάμεσα στα παιδάκια που βγαίνουν έξω τρέχοντας
Ανώνυμος 12 Μαΐου 2017 - 11:53 π.μ.
Κάμερα για την ταχύτητα να βάλουν. ..... να πέσουν τα πρώτα πρόστιμα προς συμμόρφωση για όλους! !!!